CELEX: 32009Y0910(01)
Language: fi
Date: 2007-11-30 00:00:00
Title: Yhtiökokouksen päätös Tehty 30 päivänä marraskuuta 2007 Euroopan investointirahaston perussäännön muuttamisesta siten, että rahaston toimintojen maantieteellinen soveltamisala vastaa kilpailukyvyn ja innovoinnin puiteohjelman soveltamisalaa

10.9.2009   
            
            
               FI
            
            
               Euroopan unionin virallinen lehti
            
            
               C 216/6
            
         
      YHTIÖKOKOUKSEN PÄÄTÖS
   
   Tehty 30 päivänä marraskuuta 2007
   Euroopan investointirahaston perussäännön muuttamisesta siten, että rahaston toimintojen maantieteellinen soveltamisala vastaa kilpailukyvyn ja innovoinnin puiteohjelman soveltamisalaa
   2009/C 216/05
   EUROOPAN INVESTOINTIRAHASTON YHTIÖKOKOUS
   katsoo, että 14 päivänä kesäkuuta 1994 allekirjoitettuun Euroopan investointirahaston perussääntöön tehty muutos tuli voimaan 19 päivänä kesäkuuta 2000,
   katsoo, että 12 artiklan viii kohdan ja 34 artiklan nojalla yhtiökokous voi hallituksen ehdotuksesta muuttaa rahaston perussäännön määräyksiä,
   ottaa huomioon hallituksen ehdotuksen 29 päivältä lokakuuta 2007,
   PÄÄTTÄÄ:
   että Euroopan investointirahaston perussäännön 23 artikla, jossa määrätään rahaston toimintojen maantieteellinen soveltamisala, muutetaan kuulumaan seuraavasti:
   
      ”23 artikla
      Maantieteellinen soveltamisala
      Rahasto voi harjoittaa toimintaansa yhteisöön kuuluvien jäsenvaltioiden alueella, yhteisön ehdokasmaissa ja potentiaalisissa ehdokasmaissa sekä Euroopan vapaakauppa-alueen (EFTA) maissa.”
   
   
      
         
            Yhtiökokouksen puolesta
         
         
            Hallituksen puheenjohtaja
         
         P. MAYSTADT
         
      
      
         
            Sihteeri
         
         R. WAGENER